CELEX: 62012TA0118
Language: ro
Date: 2013-12-12 00:00:00
Title: Cauza T-118/12: Hotărârea Tribunalului din 12 decembrie 2013 — ANKO/Comisia [ „Clauză compromisorie — Al șaselea program-cadru pentru acțiuni de cercetare, de dezvoltare tehnologică și demonstrative (2002-2006) — Contract privind proiectul Persona — Suspendarea plăților — Nereguli constatate în cadrul auditurilor privind alte proiecte — Dobânzi de întârziere” ]

8.2.2014   
            
            
               RO
            
            
               Jurnalul Oficial al Uniunii Europene
            
            
               C 39/18
            
         Hotărârea Tribunalului din 12 decembrie 2013 — ANKO/Comisia
   (Cauza T-118/12) (1)
   
   (Clauză compromisorie - Al șaselea program-cadru pentru acțiuni de cercetare, de dezvoltare tehnologică și demonstrative (2002-2006) - Contract privind proiectul Persona - Suspendarea plăților - Nereguli constatate în cadrul auditurilor privind alte proiecte - Dobânzi de întârziere)
   2014/C 39/29
   Limba de procedură: greaca
   
      Părțile
   
   
      Reclamantă: ANKO AE Antiprosopeion, Emporiou kai Viomichanias (Atena, Grecia) (reprezentant: V. Christianos, avocat)
   
      Pârâtă: Comisia Europeană (reprezentanți: R. Lyal, B. Conte, agenți, asistați de S. Drakakakis, avocat)
   
      Obiectul
   
   Cerere formulată în temeiul unei clauze compromisorii în sensul articolului 272 TFUE, prin care se urmărește, pe de o parte, constatarea de către Tribunal a faptului că suspendarea rambursării sumelor înaintate de reclamantă în executarea contractului nr. 045459 privind proiectul Persona, încheiat în cadrul celui de Al șaselea program-cadru pentru activități de cercetare, de dezvoltare tehnologică și demonstrative (2002-2006), constituie o încălcare de către Comisie a obligațiilor sale contractuale, iar pe de altă parte, obligarea acesteia din urmă la plata sumei de 6 752,74 euro în temeiul proiectului menționat, majorată cu dobânzi de întârziere
   
      Dispozitivul
   
   
               1.
            
            
               Obligă Comisia Europeană la plata către societatea ANKO AE Antiprosopeion, Emporiou kai Viomichanias a sumelor a căror plată a fost suspendată în temeiul punctului II.28 alineatul 8 al treilea paragraf din Condițiile generale anexate la contractul privind proiectul Persona, încheiat în cadrul celui de Al șaselea program-cadru pentru activități de cercetare, de dezvoltare tehnologică și demonstrative (2002- 2006), fără ca această plată să afecteze caracterul eligibil al cheltuielilor declarate de ANKO AE Antiprosopeion, Emporiou kai Viomichanias și punerea în aplicare de către Comisie a concluziilor raportului final de audit 11-BA134-011. Cuantumul sumelor care trebuie plătite trebuie să se încadreze în limitele soldului contribuției financiare disponibile la momentul suspendării plăților, iar sumele respective trebuie majorate cu dobânzi de întârziere care încep să curgă, pentru fiecare perioadă, la expirarea termenului de plată de 45 zile de la aprobarea de către Comisie a rapoartelor corespunzătoare și, cel mai târziu, la 90 de zile de la primirea lor de către aceasta din urmă. Rata majorării aplicabilă dobânzilor este cea în vigoare în prima zi a lunii termenului de plată, astfel cum este publicată în Jurnalul Oficial al Uniunii Europene, seria C.
            
         
               2.
            
            
               Obligă Comisia să suporte cheltuielile de judecată.
            
         
      (1)  JO C 138, 12.5.2012.